ง่ายแต่ไม่ฉลาด
ถึงจะเข้าใจในสัจธรรมที่พระท่านสอน มีเกิดขึ้น ตั้งอยู่ ดับไป แต่ในฐานะคนวิชาชีพสื่อหนังสือด้วยกัน รู้สึกใจหายทุกครั้งกับข่าวการล้มหายตายจากของสื่อหนังสือพิมพ์ นิตยสารดังที่ต้องปิดตัวลง,แนวโน้มถี่ขึ้นในระยะหลัง เรียกว่าไปไม่ลามาไม่ไหว้เลย,ล่าสุดก็เป็นคิวของ คู่สร้างคู่สม นิตยสารรากหญ้า ขวัญใจชาวบ้านร้านตลาด ที่ครองใจคนอ่านมากว่า 38 ปี ถึงตอนนี้ก็ชัดเจนว่า คุณดำรง พุฒตาล เจ้าของได้แถลงปิดตำนาน,ยอมรับสภาพตามตรงเลยว่า คนอ่านหนังสือที่เขียนลงกระดาษน้อยลง แต่หันมาอ่านในสื่อโซเชียลมีเดียจากมือถือ ไอแพด ซึ่งเปลี่ยนแปลงไปตามยุคสมัย ทำให้ส่งผลต่อยอดจำหน่ายลดลง,แต่นั่นไม่ปวดร้าวเท่ากับสิ่งที่คุณดำรงพูดเลยว่า ระยะหลังมีคนนำคอลัมน์ดูดวงของคู่สร้างคู่สม ที่หลายคนบอกว่าแม่นสุดๆไปลงใน youtube ไปลงในโซเชียลฯโดยไม่ขออนุญาต จึงทำให้คนไปอ่านเนื้อหาจากโซเชียลฯแทนหนังสือ ทำให้สูญเสียผู้อ่านไปโดยปริยาย,และนั่นก็ตรงพอดีกับสิ่งที่เว็บผู้จัดการออนไลน์ได้นำเสนอบทความว่าด้วยไลฟ์สไตล์ คนรุ่นใหม่เสพง่ายไป ปล่อยโลกออนไลน์ทำลายจิตวิญญาณศิลปิน กับวิถีก๊อบปี้ตัดแปะ ทำให้ผลงานศิลปะเพี้ยนไปจากภาพเดิมที่ศิลปินตั้งใจสื่อความหมาย และส่วนใหญ่ยังเป็นประเภทของการผลิตงานแบบไร้ลายเซ็น,เพราะเป็นการลักลอบก๊อบปี้มา ไม่ได้เป็นผลงานตัวเอง,เรื่องของเรื่องไม่ใช่แค่งานศิลปะ แต่มันยังลามถึงงานผลิตข่าวของสื่อปัจจุบัน เพจดังๆทั้งสายมืด สายสว่าง ที่คนติดตามหลักแสนหลักล้าน ใช้คนทำงานไม่กี่คน อาศัยความถี่ในการโพสต์ข้อมูลจริงบ้าง มั่วบ้าง นั่นไม่เท่ากับการใช้วิธีลอกข่าว แอบฉกข้อมูลจากผู้ผลิตต้นตอมาโดยไม่ต้องขออนุญาต,แบบที่พักหลังมันจะมีการโวยวายจากเจ้าของผลงานตัวจริงที่ออกมา ประจาน,พวก หน้าด้าน เอาของคนอื่นมาหากินแบบไร้ยางอาย,แต่นั่นก็ไม่ได้กระตุกต่อมสำนึกของเพจดังๆแต่อย่างใด ขณะที่ นักเลงโซเชียลฯ โดยเฉพาะพวก นักข่าว 3-4 บรรทัด เอามาแชร์ กดไลค์ วิจารณ์ ด่ากันมันปากไปแล้ว,แนวโน้มสื่อหลักโยนผ้ายอมแพ้ ไม่ใช่แค่คิวของนิตยสารขวัญใจชาวบ้านร้านตลาดอย่าง คู่สร้างคู่สม ที่ต้องปิดตำนาน สถานการณ์เดียวกันสื่อโทรทัศน์ช่องวอยซ์ทีวีก็มีข่าวจะปลดพนักงานอีกกว่าร้อยคนในเร็วๆนี้ เพราะต้องหันไปเน้นสื่อโซเชียลฯแทน ด้วยความที่ลงทุนน้อย ทำรายได้กำไรเป็นกอบมากกว่า,ว่ากันตามแนวโน้มสถานการณ์ก็ช่วยไม่ได้ ต่อไปนี้คนไทยจะไม่ได้เสพข้อมูลที่มีคุณภาพจริงๆจากการผลิตของสื่อหลัก แต่จะเป็นผลงานก๊อบปี้ ข้อมูลสุกๆดิบๆ ออกแนวมั่วมากกว่าจริง,คุณภาพไม่ต่างจากอาหารประเภท แดกด่วน โลกฉาบฉวยที่ถูกจริตผู้คนยุคปัจจุบัน,สังคมที่ไม่เน้นเรื่องของความฉลาด แต่เอาง่าย เอามัน เข้าว่า.,กำปั้นหยก,mudlek@thairath.co.th, 
ล่าสุดก็เป็นคิวของ คู่สร้างคู่สม นิตยสารรากหญ้า ขวัญใจชาวบ้านร้านตลาด ที่ครองใจคนอ่านมากว่า 38 ปี ถึงตอนนี้ก็ชัดเจนว่า คุณดำรง พุฒตาล เจ้าของได้แถลงปิดตำนาน
คู่สร้างคู่สม,นิตยสารปิดตัว,คู่สร้างคู่สม ปิดตัว,คาบลูกคาบดอก,กำปั้นหยก,ข่าวทั่วไป